**Д О К У М Е Н Т А Ц И Я**

**ЗА УЧАСТИЕ В ОТКРИТА ПРОЦЕДУРА С ПРЕДМЕТ:**

**Доставка на горива за зареждане на моторните превозни средства, собственост на “Автобусен транспорт” ЕООД, град Добрич**

**ОП1 – “Доставка на Бензин - А95Н /безоловен/, дизелово гориво (евродизел), газ пропан-бутан“**

**ОП2 – Доставка на природен газ – метан**

**С Ъ Д Ъ Р Ж А Н И Е:**

**ЧАСТ ПЪРВА**

**ДОКУМЕНТИ ЗА ОТКРИВАНЕ НА ПРОЦЕДУРАТА**

Раздел I – Решение на Управителя на „Автобусен транспорт“ ЕООД

Раздел II - Обявление за обществената поръчка

**ЧАСТ ВТОРА**

**УКАЗАНИЯ КЪМ УЧАСТНИЦИТЕ В ОТКРИТАТА ПРОЦЕДУРА**

Раздел I – Общи условия

Раздел II - Изисквания към участниците в процедурата

1. Общи изисквания към участниците

2. Административни изисквания

Раздел III - Изисквания към офертата

Раздел IV - Съдържание на офертата

1. Документи за подбор (Плик № 1)

2. Предложение за изпълнение на поръчката (Плик № 2)

3. Предлагана цена (Плик № 3)

Раздел V - Гаранции

Раздел VІ - Условия и ред за провеждане на откритата процедура

1. Разяснения по документацията за участие в откритата процедура

2. Разглеждане, оценка и класиране на офертите

3. Отстраняване на участници

4. Определяне на изпълнител на обществената поръчка и сключване на договор

5. Прекратяване на процедурата

6. Обжалване.

Раздел VІІ – Други условия

Раздел VІІІ - Показатели, относителната им тежест в комплексната оценка и методика за оценка на офертите. Начин на оценяване

**ЧАСТ ТРЕТА**

**ОБРАЗЦИ НА ДОКУМЕНТИ и ПРИЛОЖЕНИЯ. ПРОЕКТ НА ДОГОВОР**

**ЧАСТ ПЪРВА**

**Раздел І**

**РЕШЕНИЕ ЗА ОТКРИВАНЕ НА ПРОЦЕДУРАТА**

**ЗА ВЪЗЛАГАНЕ НА ОБЩЕСТВЕНАТА ПОРЪЧКА[[1]](#footnote-1)**

**Раздел ІІ**

**ОБЯВЛЕНИЕ ЗА ОБЩЕСТВЕНАТА ПОРЪЧКА[[2]](#footnote-2)**

**ЧАСТ ВТОРА**

**УКАЗАНИЯ КЪМ УЧАСТНИЦИТЕ В ОТКРИТАТА ПРОЦЕДУРА**

**Раздел I**

**ОБЩИ УСЛОВИЯ**

 Тези указания определят общите правила за подготовката на офертата и изискванията към кандидатите за участие в ОТКРИТА ПРОЦЕДУРА по реда на чл. 14, ал. 3, т. 2 от Закона за обществените поръчки.

**ОБЕКТ НА ПОРЪЧКАТА:** Доставка

**ПРЕДМЕТ НА ПОРЪЧКАТА:**

**„Доставка на горива за зареждане на моторните превозни средства, собственост на “Автобусен транспорт” ЕООД, град Добрич“**

**Обособена позиция 1 - “Доставка на Бензин - А95Н /безоловен/, дизелово гориво (евродизел), газ пропан-бутан“**

**Обособена позиция 2 - „Доставка на природен газ – метан”**

**ПРОГНОЗНА СТОЙНОСТ НА ОБЩЕСТВЕНАТА ПОРЪЧКА:**

Максималният разполагаем финансов ресурс на Възложителя за дейността, предмет на обществената поръчка е в размер**:**

**-** за Обособена позиция 1 - “Доставка на Бензин - А95Н /безоловен/, дизелово гориво (евродизел), газ пропан-бутан“: **до 402 780** **/четиристотин и две хиляди седемстотин и осемдесет/ лева без ДДС.**

- за Обособена позиция 2 - „Доставка на природен газ - метан“: **до 36 300 /тридесет и шест хиляди и триста/ лева без ДДС.**

 Съгласно изложеното и във връзка с разпоредбата на чл. 15, ал. 1 от Закона за обществените поръчки (ЗОП), стойността на настоящата обществена поръчка, следва да бъде определена към датата на решението за откриване на процедурата за възлагане на обществена поръчка.

 Възложителят обявява настоящата процедура за възлагане на обществена поръчка на основание чл. 16, ал. 4, във връзка с глава пета от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите му нормативни актове, както и приложимите национални и международни нормативни актове, съобразно с предмета на поръчката.

**ДОКУМЕНТАЦИЯ ЗА УЧАСТИЕ:**

Възложителят предоставя документацията за участие в процедурата на всяко лице, поискало това, включително като му я изпрати за негова сметка. Документацията се заплаща по следната банкова сметка на Възложителя в “Общинска банка” АД, клон Добрич: IBAN: BG 49 SOMB 9130 1036362801; BIC: SOMBBGSF

**РАЗЯСНЕНИЯ:**

Всяко заинтересовано лице може да поиска писмено от възложителя разяснения по документацията за участие. Възложителят е длъжен да отговори в 4-дневен срок от постъпване на искането.

**Раздел II**

**ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРA**

**1. Общи изисквания към участниците**

**1.1. Изисквания към участниците**

В процедурата за възлагане на настоящата обществена поръчка може да участва всяко българско или чуждестранно физическо или юридическо лице, както и техни обединения. В процедура за възлагане на обществена поръчка едно физическо или юридическо лице може да участва само в едно обединение. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В случай, че участникът участва като обединение (или консорциум), което не е регистрирано като самостоятелно юридическо лице, се представя копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.

Споразумението задължително трябва да съдържа клаузи, които:

1. определят точно и ясно разпределението на изпълнението на отделните видове дейности между отделните участници в обединението. Изискването е с цел осигуряване на възможност за преценка за спазване на изискванията на ЗОП и настоящата документация от отделните членове на обединението; /съгласно чл.25, ал.8 от ЗОП/;

2. гарантират, че съставът на обединението няма да се променя след сключването на договора за възлагане на обществена поръчка;

3. гарантират, че всички членове на обединението са отговорни заедно и поотделно за изпълнението на договора;

4. гарантират, че всички членове на обединението са задължени да останат в него за целия период на изпълнение на договора, до края на гаранционния срок съгласно подписания договор за изпълнение на настоящата обществена поръчка.

В случай че обединението е регистрирано по БУЛСТАТ, преди датата на подаване на офертата за настоящата обществена поръчка, копие на същото се прилага към офертата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

При **участник обединение,** което не е юридическо лице, съответствието с критериите за подбор се доказва от един или повече от участниците в обединението. В случаите по чл. 49 от ЗОП – изискването за регистрация се доказва само от участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП, съгласно разпоредбата на чл. 56, ал. 3, т. 2 от ЗОП.

Когато не е приложено споразумение за създаването на обединение или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

Възложителят, с оглед предоставената му правна възможност в чл.25, ал.3, т.2 от ЗОП **не поставя и няма изискване за създаване на юридическо лице,** в случай, че избраният за Изпълнител участник е обединение от физически и/или юридически лица.

**1.2. Административни изисквания**

Възложителят отстранява от участие в процедура за възлагане на обществена поръчка участник, който е:

1. осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

2. обявен в несъстоятелност;

3. в производство по ликвидация или се намира в подобна процедура съгласно националните закони и подзаконови актове

4. има задължения по смисъла на чл. 162, ал.2, т.1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;

5. при който лицата по чл. 47, ал. 4 от ЗОП са свързани лица с възложителя или със служители на ръководна длъжност в неговата организация;

6. е сключил договор с лице по чл. 21 или 22 от Закона за предотвратяване и установяване на конфликт на интереси.

\*Забележка:”Свързани лица" са:

а) роднини по права линия без ограничение;

б) роднини по съребрена линия до четвърта степен включително;

в) роднини по сватовство - до втора степен включително;

г) съпрузи или лица, които се намират във фактическо съжителство;

д) съдружници;

е) лицата, едното от които участва в управлението на дружеството на другото;

ж) дружество и лице, което притежава повече от 5 на сто от дяловете или акциите, издадени с право на глас в дружеството.

Не са свързани лица дружество, чийто капитал е 100 на сто държавна или общинска собственост, и лице, което упражнява правата на държавата, съответно на общината в това дружество.

Ако **участникът е обединение,** Декларация за обстоятелствата по т. 1 – 6 се представя от всеки участник на обединението.

За участниците изискванията по чл. 47, ал. 1, т. 1 и ал. 2, т. 2, т. 4 и т. 5 от ЗОП се прилагат, както следва:

* при събирателно дружество - за лицата по чл. 84, ал. 1 и чл. 89, ал. 1 от Търговския закон;
* при командитно дружество - за лицата по чл. 105 от Търговския закон, без ограничено отговорните съдружници;
* при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;
* при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;
* при командитно дружество с акции - за лицата по чл. 244, ал. 4 от Търговския закон;

при едноличен търговец – за физическото лице – търговец;

* във всички останали случаи, включително за чуждестранните лица - за лицата, които представляват кандидата или участника;
* за всички по-горе изброени случаи и за прокуристите, когато има такива; когато чуждестранното лице има повече от един прокурист, декларацията се подава само от прокуриста, в чиято представителна власт е включена територията на Република България.

При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата, посочени в чл. 47, ал. 1, т. 1 – 4 от ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.

**Раздел III**

**ИЗИСКВАНИЯ КЪМ ОФЕРТАТА**

1. Участниците в настоящата открита процедура за възлагане на обществена поръчка трябва да подготвят своята оферта в съответствие с изискванията, посочени в чл. 56 и чл. 57 от ЗОП и в съответствие с изискванията на възложителя.

2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

3. Офертата и всички документи, приложени към нея трябва да бъдат на български език. За преводите на документи на български език важат следните изисквания:

- Изисква се официален превод на български език на удостоверението за регистрация на участника (или документ за самоличност) и преводи на другите документи.

Всички документи, изготвени на чужд език, следва да бъдат придружени с превод на български език.

\*Забележка: Съгласно т. 16а от §1 от Допълнителните разпоредби на ЗОП - "Официален превод" е превод, извършен от преводач, който е вписан в списък на лице, което има сключен договор с Министерството на външните работи за извършване на официални преводи.

4. Всички документи, които участникът представя с офертата, следва да бъдат във вида, определен в настоящата документация за участие.

5. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф "Вярно с оригинала".

6. Офертата и всички документи и предложения, приложени към нея трябва да бъдат подписани от законния представител на участника съгласно търговската му регистрация или от надлежно упълномощено/и лице или лица с изрично пълномощно с нотариална заверка на подписа на упълномощилото го лице, което се представя към офертата.

7. До изтичането на срока за подаване на офертите, всеки участник в процедурата може да промени, допълни или оттегли офертата си. Оттеглянето на офертата прекратява по-нататъшното участие в процедурата.

8. Допълнението и/или промяната на офертата трябва да отговаря на изискванията и условията за представяне на първоначалната оферта, като върху плика бъде отбелязан ясно изписан текст: „Допълнение/Промяна към Вх. № ...............”. След крайния срок за подаване на офертите участниците не могат да оттеглят или променят офертите си.

9. Участниците са длъжни да съблюдават сроковете и условията за подаване на офертата, посочени в обявлението за обществената поръчка и документацията за участие в процедурата.

10. Офертата се представя от Участника лично или от упълномощен от него представител или по пощата с препоръчано писмо с обратна разписка или чрез куриерска служба.

11. Офертата се поставя в запечатан непрозрачен плик, върху който се посочва предмета на поръчката, наименованието на участника, адрес за кореспонденция, телефон и по възможност факс и електронен адрес, както следва:

|  |
| --- |
| Наименование на Участника: …………….Адрес за кореспонденция: ………………..Телефон, Факс, ел.адрес: …………….Наименование на обществената поръчка: ………………………….ОП 1: ……………………./ ОП 2: …………………….  До „Автобусен транспорт“ ЕООД ул. „Войвода Димитър Калъчлията” № 8 гр. Добрич 9300 |

12. Запечатаният непрозрачен плик съдържа **три отделни запечатани непрозрачни плика,** надписани както следва:

**Плик № 1 с надпис „Документи за подбор“,** на …….. (името на участника), в който се поставят документите и информацията, изисквани от възложителя съгласно чл. 56, ал.1, т.1-5, 8, 11 – 14 от ЗОП;

**Плик № 2 с надпис „Предложение за изпълнение на поръчката“,** на …….. (името на участника), в който се поставят документите, свързани с изпълнението на поръчката, съобразно посочените в документацията изисквания, и ако е приложимо декларацията по чл. 33, ал. 4 от ЗОП;

**Плик № 3 с надпис „Предлагана цена“,** на …….. (името на участника), който съдържа ценовото предложение на Участника.

**\* Забележка:**

Когато участник подава оферта за повече от една обособена позиция, **Плик № 2** **"Предложение за изпълнение на поръчката" и** **Плик № 3** **"Предлагана цена"** се представят **за всяка обособена позиция поотделно, в запечатани непрозрачни и надписани пликове,** съгласно чл. 57, ал. 3 от ЗОП.

13. Офертата следва да се представи в един оригинал на хартиен носител.

14. Офертата се представя на посочения в обявлението адрес, не по-късно от часа и датата, регламентирани в същото обявление, като краен срок за получаване на офертите.

15. Лицата, които ще представляват участниците в откритата процедура и не са техни представители по закон, трябва да представят и да поставят в Плик № 1 нотариално заверено пълномощно, подписано от лицето (лицата), оторизирано/и по закон да представлява участника.

16. „Предложение за изпълнение на поръчката” и „Предлагана цена“ трябва да бъдат подписани от оторизираното лице съгласно търговската регистрация на участника или от пълномощника по нотариално заверено пълномощно.

17. Подадените оферти се вписват във входящ регистър по реда на тяхното постъпване като върху плика с офертата се отбелязват поредният номер, датата и часът на получаването им в деловодството на „Автобусен транспорт“ ЕООД, за което на приносителя се издава документ.

18. В съответствие с чл. 57, ал. 5 от ЗОП възложителят няма да приема за участие в откритата процедура и ще връща незабавно на участниците оферти, които са представени след изтичане на крайния срок за получаване, или в незапечатан или скъсан плик, като това обстоятелство се отбелязва в регистъра.

19. Всички действия на възложителя и на участниците, свързани с настоящата процедура, следва да бъдат обективирани в писмен вид.

20. Участниците могат да изпращат писма и уведомления до възложителя по факс, с препоръчано писмо с обратна разписка, чрез куриерска служба или по електронен път при условията и по реда на Закона за електронния документ и електронния подпис.

21. Обменът и съхраняването на информацията при провеждане на откритата процедура за възлагане на обществената поръчка ще се извършват по начин, който гарантира целостта, достоверността и поверителността на офертите на участниците.

22. Офертите на участниците ще бъдат отворени от комисия, назначена от възложителя в деня, часа и мястото, посочени в обявлението за обществената поръчка.

23. Валидност на офертите:

Срокът на валидност на офертите трябва да е не по-кратък от **180 (сто и осемдесет) календарни дни** от датата на получаване на офертите, през което време участниците са обвързани с условията на представените от тях оферти.

**Раздел IV**

**СЪДЪРЖАНИЕ НА ОФЕРТАТА**

**І. ПЛИК № 1. "Документи за подбор",** в който се поставят документите и информацията по чл. 56, ал.1, т. 1 - 5, 8, 11 – 14 от ЗОП:

1. Оферта за участие - Образец 1.

2. Списък на документите, съдържащи се в офертата, подписан от участника.

3. Посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен.

4. Когато участникът в процедурата е обединение от физически и/или юридически лица се представят:

Копие на договора за обединение, а когато в договора не е посочено лицето, което представлява участниците в обединението и документ, подписан от лицата в обединението, в който се посочва представляващият. /чл.56 ал.1 т. 2 от ЗОП/

5. Пълномощно на лицето, подписало офертата и/или други заверени от него документи към офертата, с нотариална заверка на подписа на упълномощилото го лице, когато офертата не е подписана от законния представител на участника, в оригинал или нотариално заверено копие.

6. Административни сведения за участника - Образец 2.

7. Оригинал на банкова гаранция за участие или копие от документа за внесена гаранция под формата на парична сума.

8. Декларация по чл. 47, ал. 9 от ЗОП - Образец 3.

9. Декларация по чл. 56, ал. 1, т. 6 от ЗОП - Образец 4.

10. Декларация по чл. 56, ал. 1, т. 8 от ЗОП – Образец 5;

11. Декларация за съгласие за участие като подизпълнител – Образец 6;

12. Декларация за запознаване с условията на обществената поръчка – Образец 7.

**13. Доказателства за техническите възможности на участника:**

|  |  |
| --- | --- |
| **Изискуеми документи и информация** | **Минимални изисквания** |
| 1. Списък-Декларация за изпълнени доставки, които са еднакви или сходни с предмета на поръчката, изпълнени през последните 3 години, считано от датата на подаване на офертата – попълва се Образец 9.  | 1. Участникът трябва да е изпълнил през последните три години, считано от датата на подаване на офертата по ОП1 - доставка, която е еднаква или сходна с предмета на поръчката, най-малко на **100 000 литра гориво (бензин и/или дизел, и/или газ-пропан-бутан);** по ОП2 - доставка, която е еднаква или сходна с предмета на поръчката, най-малко на **60 000 кг метан,** за което представя Списък – декларация по Образец 9. Доказването на изпълнените доставки се извършва чрез представяне на Удостоверение за добро изпълнение, издадено от получателя на доставката или от компетентен орган, или чрез посочване на публичен регистър в който е публикувана информация за доставката. |
| 2. Заверено копие на Сертификат за произход и качество по EN ISO и/или БДС или декларации за съответствие на продуктите, или еквивалент с обхват на сертификата в съответствие с предмета на поръчката. Съгласно чл.53, ал.4 от ЗОП, Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки.3. Списък на собствените или наети петролни бази и бензиностанции/метан-станции на територията на Република България, придружени с документи, удостоверяващи собствеността или основанието за ползването на същите - документ за собственост на бензиностанция или договор за експлоатация на такава на територията на Община град Добрич със срок не по-кратък от срока на договора на настоящата поръчка. | 2. Актуален Сертификат за съответствие със системата за управление на качеството EN ISO и/или БДС или еквивалент с обхват на сертификата в съответствие с предмета на поръчката или декларации за съответствие за всеки вид гориво, съгласно Наредбата за изискванията за качеството на течните горива, условията, реда и начина за техния контрол (ОП1).2.1. Актуален Сертификат за съответствие със системата за управление на качеството EN ISO и/или БДС или еквивалент с обхват на сертификата в съответствие с предмета на поръчката или декларации за съответствие с действащите норми и показатели за качество (ОП2).Изискването се отнася за всеки от членовете на обединението/ консорциума, които ще изпълняват дейности, свързани с доставката.3. Наличие на поне една собствена или наета бензиностанция на територията на Община град Добрич, с работно време 24 часа и без почивен ден, разполагаща с колонки за зареждане с бензин А95Н, дизелово гориво и газ – пропан-бутан (ОП1).3.1. Наличие на поне една собствена или наета метан-станция на територията на Община град Добрич, с работно време 24 часа и без почивен ден, разполагаща с колонки за зареждане с метан (ОП2). |

\* Съгласно чл. 51а от ЗОП, Участниците може да докажат съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица. Трети лица може да бъдат посочените подизпълнители, свързани предприятия и други лица, независимо от правната връзка на участника с тях.

\* В случай, че участникът участва като **обединение,** което не е юридическо лице, съответствието с критериите за подбор се доказва от един или повече от участниците в обединението.

Когато участник в процедурата **е обединение,** което не е юридическо лице:

a) Документите по чл. 56, ал. 1, т. 1, б. „а“ и „б“ от ЗОП се представят за всяко физическо или юридическо лице, включено в обединението;

б) Документите по чл. 56, ал. 1, т.1, б. „в“ и т. 4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.

При участие на **обединения,** които не са юридически лица, съответствието с критериите за подбор се доказва от един или повече от участниците в обединението. В случаите по чл. 49 от ЗОП изискването за регистрация се доказва от участника в обединението, който ще изпълнява съответната дейност.

Когато участникът в процедура е **чуждестранно физическо или юридическо лице** или техни обединения:

а) Офертата се подава на български език;

б) Документът по чл. 56, ал. 1, т. 1 от ЗОП се представя в официален превод;

в) Документите по чл. 56, ал. 1, т. 4 и 5 от ЗОП, които са на чужд език, се представят и в превод.

Възложителят си запазва правото да проверява достоверността на представените от участника данни/информация.

**ІІ. ПЛИК № 2 "ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА", който съдържа:**

Попълнено и подписано Техническо предложение за изпълнение на поръчката - попълва се приложения към документацията Образец 10;

**ІІІ. ПЛИК № 3 "ПРЕДЛАГАНА ЦЕНА", който съдържа:**

**1.** Ценово предложение – попълва се приложения към документацията Образец 11;

Никаква информация, свързана с предлаганата цена, не трябва да има в каквато и да е форма извън този плик.

**\* Забележка:**

Когато участник подава оферта за повече от една обособена позиция, **Плик № 2** **"Предложение за изпълнение на поръчката" и** **Плик № 3** **"Предлагана цена"** се представят **за всяка обособена позиция поотделно, в запечатани непрозрачни и надписани пликове,** съгласно чл. 57, ал. 3 от ЗОП.

При изготвяне на Техническото предложение за изпълнение на поръчката и Ценовото предложение, участниците следва да се съобразяват с образците, предоставени в настоящата Документация за участие, като не се допуска образците да бъдат изменяни.

Технически и ценови предложения, които не са изготвени в съответствие с изискванията и указанията, посочени в документацията, няма да се разглеждат и участниците ще бъдат отстранени от по-нататъшно разглеждане на офертите.

Документите трябва да бъдат представени във вида и формата, посочени в указанията за подготовка на офертата. Непредставянето на някой от горепосочените документи е основание за отстраняване на участника!

**Раздел V**

**ГАРАНЦИИ**

**1. ГАРАНЦИЯ ЗА УЧАСТИЕ**

Гаранцията за участие се представя в една от следните форми:

• оригинал или копие от документа за внесена гаранция под формата на парична сума - в размер:

- за Обособена позиция 1 - “Доставка на Бензин - А95Н /безоловен/, дизелово гориво (евродизел), газ пропан-бутан“ : **4 027** **/четири хиляди и двадесет и седем/ лева.**

- за Обособена позиция 2 - „Доставка на природен газ - метан“: **363 /триста шестдесет и три/ лева,**

преведена по сметка на „Автобусен транспорт“ ЕООД, град Добрич в “Общинска банка” АД, клон Добрич, IBAN: BG 49 SOMB 9130 1036362801; BIC: SOMBBGSF или

• оригинал на банкова гаранция за участие на същата стойност.

Участникът сам избира формата на гаранцията за участие. Когато участникът избере гаранцията за участие да бъде банкова гаранция, тогава това трябва да бъде безусловна и неотменима банкова гаранция със срок не по-кратък от срока на валидност на офертата.

Възложителят освобождава гаранциите за участие на:

1. Отстранените кандидати или участници в срок 5 работни дни след изтичането на срока за обжалване на решението на възложителя за определяне на изпълнител;

2. Класираните на първо и второ място участници - след сключване на договора за обществена поръчка, а на останалите класирани участници - в срок 5 работни дни след изтичане на срока за обжалване на решението за определяне на изпълнител.

3. При прекратяване на процедурата за възлагане на обществена поръчка гаранциите на всички участници се освобождават в срок 5 работни дни след изтичане на срока за обжалване на решението за прекратяване.

4. Възложителят освобождава гаранциите без да дължи лихви за периода, през който средствата законно са престояли при него.

Възложителят има право до решаване на спора да задържи гаранцията за участие на участник в процедура за възлагане на обществена поръчка, който обжалва решението, с което се обявяват резултатите от предварителния подбор, или решението за определяне на изпълнител.

Възложителят има право да усвои гаранцията за участие независимо от нейната форма, когато участник:

1. Оттегли офертата си след изтичането на срока за получаване на офертите;

2. Е определен за изпълнител, но не изпълни задължението си да сключи договор за обществената поръчка.

**2. ГАРАНЦИЯ ЗА ИЗПЪЛНЕНИЕ НА ДОГОВОРА**

Гаранцията за изпълнение на договора се представя в една от следните форми, съответно за ОП1 и ОП2:

• парична сума в размер на 5 % от стойността на договора без ДДС,

преведена по сметка на „Автобусен транспорт“ ЕООД, град Добрич в “Общинска банка” АД, клон Добрич, IBAN: BG 49 SOMB 9130 1036362801; BIC: SOMBBGSF или

• оригинал на банкова гаранция на същата стойност.

Когато Изпълнителятизбере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Възложителя и да бъде със срок не по-кратък от 30 дни след изтичане на срока на изпълнение на договора.

Участникът сам избира формата на гаранцията за изпълнение.

Гаранцията следва да се представи към момента на сключване на договора за възлагане на обществената поръчка.

Условията и сроковете за освобождаване и задържане на гаранцията за изпълнение са описани в проекто-договора за възлагане на обществената поръчка.

**Раздел VI**

**УСЛОВИЯ И РЕД ЗА ПРОВЕЖДАНЕ НА ОТКРИТА ПРОЦЕДУРА**

**РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ**

Комисията, назначена от възложителя за разглеждане, оценка и класиране на офертите, започва работа след получаване на списъка с участниците и представените оферти.

При промяна на датата и часа на отваряне на офертите участниците се уведомяват писмено.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим на достъп до сградата, в която се извършва отварянето.

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници.

В присъствието на лицата по ал. 3 комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. Комисията след това отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

След отварянето на плик № 1 и плик № 2 публичната част от заседанието на комисията приключва.

Комисията разглежда документите и информацията в плик № 1 за съответствие с критериите за подбор, поставени от възложителя, и съставя протокол.

Когато установи липса на документи и/или несъответствия с критериите за подбор или с други изисквания на възложителя, комисията изпраща протокола до всички участници.

Участниците представят на комисията съответните документи в срок 5 работни дни от получаването на протокола. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

След изтичането на 5-дневния срок (в работни дни) комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя.

Комисията проверява съответствието на документите в плик № 1, включително допълнително представените, с изискванията за подбор, поставени от Възложителя. Комисията съставя протокол и определя допуснатите и отстранените участници.

Комисията не разглежда документите в плик № 2 на участниците, които не отговарят на критериите за подбор.

Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни, представени в пликове № 2 и № 3. Тази възможност не може да се използва за промяна на техническото и ценовото предложение на участниците.

Комисията обявява по подходящ начин датата, часа и мястото на отваряне на Плик № 3 „Предлагана цена“. Имат право да присъстват участниците в процедурата или техни упълномощени представители, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето.

Комисията оценява офертите по критерия „икономически най-изгодна оферта”.

Преди отварянето на ценовите оферти, комисията съобщава на присъстващите лица резултатите от оценяването на офертите по другите показатели.

Пликът с цената, предлагана от участник, чиято оферта не отговаря на изискванията на възложителя, не се отваря.

При отваряне на ценовите оферти комисията оповестява предлаганите цени.

Решенията на комисията се вземат с мнозинство от членовете й.

Комисията съставя протокол за разглеждането, оценяването и класирането на офертите. Протоколът на комисията се подписва от всички членове и се предава на възложителя заедно с цялата документация. Комисията приключва своята работа с приемане на протокола от възложителя. Когато член на комисията е против взетото решение, той подписва протокола с особено мнение и писмено излага мотивите си.

**Отстраняване на участници:**

Комисията предлага за отстраняване от процедурата участник:

1. който не е представил някой от необходимите документи или информация по чл. 56 от ЗОП

2. за когото са налице обстоятелства по чл. 47, ал. 1 и 5 и посочените в обявлението обстоятелства по чл. 47, ал. 2 от ЗОП;

3. който е представил оферта, която не отговаря на предварително обявените условия на възложителя;

4. който е представил оферта, която не отговаря на изискванията на чл. 57, ал. 2 от ЗОП;

5. за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор;

6. който е предложил цена за изпълнение на поръчката по-висока от финансовия ресурс, посочен от Възложителя в прогнозната стойност на настоящата поръчка .

Комисията не може да предложи за отстраняване участник, когато в държавата членка, в която е установен, той има право да предоставя съответната услуга независимо от статута или правноорганизационната му форма.

Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5 ЗОП в 7-дневен срок от настъпването им.

**Изискване от страна на комисията на писмени обосновки във връзка с предложенията на участниците**

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

Комисията може да приеме представената от участника писмената обосновка и да не предложи за отстраняване офертата, когато са посочени обективни обстоятелства, свързани със:

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

**Определяне на изпълнител**

Възложителят в срок 5 работни дни след приключване работата на комисията издава мотивирано решение, с което обявява класирането на участниците и участника, определен за изпълнител.

В решението възложителят посочва и отстранените от участие в процедурата участници и оферти и мотивите за отстраняването им.

Възложителят изпраща решението на участниците в тридневен срок от издаването му. Възложителят уведомява Европейската комисия в случаите по чл. 70, ал. 4 от ЗОП.

При писмено искане от участник, направено в срока за обжалване на решението, възложителят е длъжен в тридневен срок от получаването да му осигури копие или достъп до протокола в зависимост от искането на участника. Възложителят може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

**Сключване на договор**

Възложителят сключва договор за изпълнение на обществената поръчка с класирания на първо място и определен за Изпълнител Участник.

Възложителят може да определи за Изпълнител и да сключи договор с втория класиран участник в процедурата или да прекрати процедурата, в случай, че Участникът в процедурата, който е избран за Изпълнител откаже да подпише договор или не изпълни някое от изискванията на чл. 42, ал.1 от ЗОП.

Договорът за изпълнение на обществената поръчка включва всички предложения от офертата на участника.

При подписването на договора, Изпълнителят трябва да представи:

1. Документите по чл. 47, ал. 10 и чл. 48, ал. 3 от ЗОП,

2. Документ за внесена гаранция за изпълнение на договора за обществена поръчка;

Когато законодателството на държавата, в която участникът е установен, не предвижда включването на някое от обстоятелствата по чл. 48, ал.1 от ЗОП в публичен безплатен регистър или предоставянето им служебно и безплатно на възложителя, при подписване на договора за обществена поръчка участникът, определен за изпълнител, е длъжен да представи:

1. документи за удостоверяване липсата на обстоятелствата по чл. 47, ал. 1 и на посочените в обявлението обстоятелства по чл. 47, ал. 2 от ЗОП, издадени от компетентен орган, или

2. извлечение от съдебен регистър, или

3. еквивалентен документ на съдебен или административен орган от държавата, в която е установен.

Когато в съответната чужда държава не се издават документите по чл.48, ал.2 или когато те не включват всички случаи по чл. 47, ал. 1 и 2 от ЗОП, участникът представя клетвена декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

Когато участникът, определен за Изпълнител, е неперсонифицирано обединение на физически и/или юридически лица, договорът за обществена поръчка се сключва след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение.

В случаите, в които участникът не представи исканите документи, Възложителят може да сключи договор със следващия класиран участник или да прекрати процедурата.

Договор за изпълнение на обществена поръчка се сключва в сроковете по чл. 41 от ЗОП.

Ако определеният в резултат на процедурата изпълнител е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение при условията на чл.45а от ЗОП.

Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:

1. откаже да сключи договор;

2. не изпълни някое от изискванията на чл. 42, ал. 1 от ЗОП;

3. не отговаря на изискванията на чл. 47, ал. 1 и 5.

**Обжалване на процедурата**

Жалба може да се подава пред КЗК в 10-дневен срок от изтичането на срока по чл. 27а, ал. 3 от ЗОП- срещу решението за откриване на процедурата и/или решението за промяна.

Срокът за обжалване на решението тече от получаването на документацията, ако са изпълнени едновременно следните условия:

1. жалбата е срещу изисквания, които не са посочени в обявлението;

2. документацията не е публикувана едновременно с обявлението;

3. документацията е получена след срока по чл. 27а, ал. 3 от ЗОП.

На обжалване подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията, които подлежат на обжалване.Жалбата се подава в 10-дневен срок от уведомяването за съответното действие, а ако лицето не е уведомено - от датата, на която е изтекъл срокът за извършване на съответното действие.

Редът и условията за обжалване актовете на възложителите са подробно описани в чл.120- чл.126 от ЗОП.

**Раздел VII**

**ДРУГИ УСЛОВИЯ**

При противоречие или неяснота в текстовете на документите, включени в настоящата документация за участие, документите се тълкуват и прилагат в следната последователност и приоритет:

Решението за откриване на процедурата;

Обявление за обществена поръчка;

Указания за подготовка на офертата

Технически спецификации

Образците за участие в процедурата.

Методика за определяне на комплексната оценка на офертата;

Проект на договор за изпълнение на поръчката.

Документът с най-висок приоритет е посочен на първо място.

За всички неуредени въпроси в тази документация за участие се прилагат разпоредбите на Закона за обществените поръчки, Правилника за прилагане на Закона за обществените поръчки и другите действащи нормативни актове, свързани с предмета на обществената поръчка.

**КОМУНИКАЦИЯ МЕЖДУ УЧАСТНИЦИТЕ В ОТКРИТАТА ПРОЦЕДУРА И ВЪЗЛОЖИТЕЛЯ**

Всички действия на възложителя към участниците са в писмен вид.

Обменът на информация може да се извърши по пощата, по факс, по електронен път при условията и по реда на [Закона за електронния документ и електронния подпис](http://www.epi.bg/display.php?oid=28078) или чрез комбинация от тези средства по избор на възложителя.

Документи във връзка с провеждането на настоящата обществена поръчка изпратени по факс или електронен път, се приемат за редовно връчени, ако са изпратени на посочения от адресата номер на факс или електронен адрес и е получено автоматично генерирано съобщение, потвърждаващо изпращането.

Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на [Закона за електронния документ и електронния подпис](http://www.epi.bg/display.php?oid=28078). Достатъчно е достигането до адресата по поне един от посочените начини.

**Раздел VІІI**

**ПОКАЗАТЕЛИ, ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА И МЕТОДИКА ЗА ОЦЕНКА НА ОФЕРТИТЕ. НАЧИН НА ОЦЕНЯВАНЕ**

**В ОТКРИТА ПРОЦЕДУРА С ПРЕДМЕТ: „Доставка на горива за зареждане на моторните превозни средства, собственост на “Автобусен транспорт” ЕООД, град Добрич“**

**I. Критерий за определяне на изпълнител - икономически най-изгодна оферта.**

Всяка оферта, отговаряща на изискванията за подбор, се оценява по настоящата методика и получава КОМПЛЕКСНА ОЦЕНКА, с която се определя крайното класиране на участниците.

**II.** **Указания за определяне на КОМПЛЕКСНА ОЦЕНКА (КО) на офертата**

Оценката се извършва по посочените показатели и съответните им относителни тежести и съгласно комплексната оценка по следната формула:

**Обособена позиция 1 - “Доставка на Бензин - А95Н /безоловен/, дизелово гориво (евродизел), газ пропан-бутан“**

**КО (комплексна оценка) = А + В + С + D /**максимален брой точки 100**/**

**А –** Предложена цена за бензин А-95Н – тежест 10 % максимален брой точки –10 т.

**В–** Предложена цена за дизелово гориво – тежест 65 %, максимален брой точки –65т.;

**С –** Предложена цена за газ – пропан-бутан - тежест 5% максимален брой точки – 5 т.

Под предложената цена за горивата се има предвид предложената надценка в лв. над крайните заводски цени на едро.

**D –** Брой на бензиностанциите на територията на Община град Добрич – 20%, максимален брой точки – 20 т.

**Методика за оценка на офертите:**

**1. Обща оценка на офертата се изчислява по формулата**:

**А = Ц най- ниска х 10,**

 **Ц**

където **Ц** е цената за бензин А-95Н от ценовото предложение на оценявания участник, а **Ц НАЙ – НИСКА**

е най-ниската цена за бензин А-95Н сред всички, предложени от участниците в процедурата.

**B = Ц най- ниска х 65,**

 **Ц**

където **Ц** е цената за дизелово гориво от ценовото предложение на оценявания участник, а

**Ц НАЙ – НИСКА** е най-ниската цена за дизелово гориво сред всички, предложени от участниците в процедурата.

**C = Ц най- ниска х 5,**

 **Ц**

където **Ц** е цената за газ – пропан бутан от ценовото предложение на оценявания кандидат, а

**Ц НАЙ – НИСКА** е най-ниската цена за газ – пропан бутан сред всички, предложени от участниците в процедурата

**D =  Б най-голям брой  х 20,**

 **Б**

където **Б** е броят на бензиностанциите от техническото предложение на оценявания участник, а **Б НАЙ – голям брой** е най-големият брой бензиностанции сред всички, предложени от участниците в процедурата.

**Обособена позиция 2 - „Доставка на природен газ - метан“**

**КО (комплексна оценка) = А + В /**максимален брой точки 100**/**

**А –** Предложена цена за метан– тежест 80 % максимален брой точки –80 т.

**В -** Брой на метанстанциите на територията на Община град Добрич – 20%, максимален брой точки – 20 т.

Под предложена цена за метан се има предвид предложената надценка в лв. над крайните заводски цени на едро.

**Методика за оценка на офертите:**

**1.Обща оценка на офертата се изчислява по формулата**:

**А = Ц най- ниска х 80,**

 **Ц**

където **Ц** е цената за метан от ценовото предложение на оценявания участник, а **Ц НАЙ – НИСКА** е най-ниската цена за метан сред всички, предложени от участниците в процедурата.

**В =  Б най-голям брой  х 20,**

 **Б**

където **Б** е където **Б** е броят на метанстанциите от техническото предложение на оценявания участник, а **Б НАЙ – голям брой** е най-големият брой метанстанции сред всички, предложени от участниците в процедурата.

**Забележка:** получените след изчислението точки се закръглят до два знака след десетичната запетая.

Получените след изчислението точки се закръглят до втория знак след десетичната запетая!

Крайното класиране на участниците се извършва по броя на точките от комплексната оценка, получени за всеки участник. На първо място се класира участникът, получил най-висока комплексна оценка!

**ЧАСТ ТРЕТА**

**ОБРАЗЦИ НА ДОКУМЕНТИ И ПРИЛОЖЕНИЯ. ПРОЕКТ НА ДОГОВОР**

Образец № 1 Оферта за участие

Образец № 2 Административни сведения за участника

Образец № 3 Декларация по чл. 47, ал. 9 от ЗОП

Образец № 4 Декларация по чл. 56, ал. 1, т. 6 от ЗОП

Образец № 5 Декларация по чл. 56, ал. 1, т. 8 от ЗОП

Образец № 6 Декларация за съгласие за участие като подизпълнител

Образец № 7 Декларация за запознаване с условията на поръчката

Образец № 8 Декларация за приемане клаузите на проекта на договора

Образец № 9 Справка-деларация на договорите за доставка

Образец № 10 Техническо предложение

Образец № 11 Ценово предложение

Приложения:

Проект на договор за изпълнение на обществената поръчка за ОП 1

Проект на договор за изпълнение на обществената поръчка за ОП 2

1. Прилага се копие от решението за откриване на процедурата. [↑](#footnote-ref-1)
2. Прилага се копие от обявлението за обществената поръчка. [↑](#footnote-ref-2)